CELEX: 32017R0172
Language: lt
Date: 2017-02-01 00:00:00
Title: 2017 m. vasario 1 d. Komisijos reglamentas (ES) 2017/172, kuriuo dėl šalutinių gyvūninių produktų transformavimo į biodujas ar kompostą kriterijų, gyvūnų augintinių ėdalo importo ir perdirbto mėšlo eksporto sąlygų iš dalies keičiamas Reglamentas (ES) Nr. 142/2011 (Tekstas svarbus EEE. )

2.2.2017   
            
            
               LT
            
            
               Europos Sąjungos oficialusis leidinys
            
            
               L 28/1
            
         KOMISIJOS REGLAMENTAS (ES) 2017/172
   2017 m. vasario 1 d.
   kuriuo dėl šalutinių gyvūninių produktų transformavimo į biodujas ar kompostą kriterijų, gyvūnų augintinių ėdalo importo ir perdirbto mėšlo eksporto sąlygų iš dalies keičiamas Reglamentas (ES) Nr. 142/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (1), ypač į jo 15 straipsnio 1 dalies c punktą, 27 straipsnio g punktą, 41 straipsnio 3 dalį ir 43 straipsnio 3 dalies antrą pastraipą,
   kadangi:
   
               (1)
            
            
               Komisijos reglamente (ES) Nr. 142/2011 (2) nustatytos Reglamento (EB) Nr. 1069/2009 įgyvendinimo taisyklės, įskaitant šalutinių gyvūninių produktų transformavimo į biodujas ar kompostą kriterijus ir importuojamo gyvūnų augintinių ėdalo pateikimo rinkai sąlygas bei 2 kategorijos medžiagų eksporto taisykles;
            
         
               (2)
            
            
               Reglamento (ES) Nr. 142/2011 V priede išdėstyti šalutinių gyvūninių produktų transformavimo į biodujas ar kompostą kriterijai. Vadovaudamasi V priedo III skyriaus 2 skirsnio 3 punkto b papunkčiu, kompetentinga institucija tam tikromis sąlygomis gali leisti taikyti specialius reikalavimus, kurie nėra nustatyti III skyriuje;
            
         
               (3)
            
            
               tačiau tokiais atvejais irimo atliekos ir kompostas turėtų būti pateikiami rinkai tik toje valstybėje narėje, kurioje buvo leista taikyti alternatyvius transformacijos kriterijus. Siekiant suteikti reikiamo lankstumo Reglamento (ES) Nr. 142/2011 V priedo III skyriaus 2 skirsnio 3 punkte nurodytas biodujų ir kompostavimo įmones reguliuojančiai kompetentingai institucijai, III skyriaus 3 skirsnio 2 punkte nustatytų standartų tikslinga netaikyti irimo atliekoms ir kompostui, kurių atveju valstybė narė jau yra leidusi taikyti alternatyvius transformacijos kriterijus. Todėl Reglamento (ES) Nr. 142/2011 V priedas turėtų būti atitinkamai iš dalies pakeistas;
            
         
               (4)
            
            
               valstybės narės gali leisti importuoti šalutinius gyvūninius produktus ir jų gaminius tik iš leidžiamų trečiųjų šalių. Valstybės narės gali leisti importuoti žalią gyvūnų augintinių ėdalą iš šalutinių žuvininkystės produktų iš ES nepriklausančių šalių, iš kurių leidžiama importuoti žmonėms skirtus žuvininkystės produktus vadovaujantis Komisijos sprendimo 2006/766/EB (3) II priedu. Tai netaikytina importuojamam perdirbtam gyvūnų augintinių ėdalui iš šalutinių žuvininkystės produktų. Šiuo atveju importuojamam perdirbtam gyvūnų augintinių ėdalui iš šalutinių žuvininkystės produktų taikomi griežtesni reikalavimai nei importuojamam žaliam gyvūnų augintinių ėdalui iš šalutinių žuvininkystės produktų. Tikslinga leisti importuoti perdirbtą gyvūnų augintinių ėdalą iš šalutinių žuvininkystės produktų iš visų ES nepriklausančių šalių, iš kurių leidžiama importuoti žalią gyvūnų augintinių ėdalą iš šalutinių žuvininkystės produktų. Todėl Reglamento (ES) Nr. 142/2011 XIV priedo II skyriaus 1 skirsnio 2 lentelė turėtų būti atitinkamai iš dalies pakeista;
            
         
               (5)
            
            
               draudžiama eksportuoti perdirbtą mėšlą, skirtą sudeginti arba pašalinti sąvartynuose. Tačiau, vadovaujantis Reglamento (EB) Nr. 1069/2009 43 straipsnio 2 ir 3 dalimis, šią biodujų ar kompostavimo įmonėms skirtą medžiagą gali būti leidžiama eksportuoti, jeigu paskirties šalis priklauso Ekonominio bendradarbiavimo ir plėtros organizacijai (EBPO). Siekiant leisti eksportuoti perdirbtą mėšlą ir organines trąšas, kurių sudėtyje yra tik perdirbtas mėšlas, tikslinga nustatyti taisykles, taikomas eksportuojant šiuos produktus kitais tikslais, o ne siekiant juos sudeginti, pašalinti sąvartynuose ar panaudoti biodujų ar kompostavimo įmonėse tose šalyse, kurios nepriklauso EBPO. Į tas taisykles turėtų būti įtraukti reikalavimai, kurie yra bent jau lygiaverčiai reikalavimams, taikomiems pateikiant rinkai perdirbtą mėšlą ir organines trąšas, kurių sudėtyje yra tik perdirbtas mėšlas. Todėl Reglamento (ES) Nr. 142/2011 XIV priedas turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 142/2011 25 straipsnis papildomas šia pastraipa:
   
      „4.   XIV priedo V skyriuje pateiktos taisyklės taikomos jame nurodytų šalutinių gyvūninių produktų gaminių eksportui iš Sąjungos.“
   
   2 straipsnis
   Reglamento (ES) Nr. 142/2011 V ir XIV priedai iš dalies keičiami pagal šio reglamento priede pateiktą tekstą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 300, 2009 11 14, p. 1.
   
      (2)  2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).
   
      (3)  2006 m. lapkričio 6 d. Komisijos sprendimas 2006/766/EB, nustatantis trečiųjų šalių ir teritorijų, iš kurių leidžiama importuoti dvigeldžius moliuskus, dygiaodžius, gaubtagyvius, jūrų pilvakojus ir žuvininkystės produktus, sąrašus (OL L 320, 2006 11 18, p. 53).
   
      PRIEDAS
      Reglamento (ES) Nr. 142/2011 V ir XIV priedai iš dalies keičiami taip:
      
                  1.
               
               
                  V priedo III skyriaus 3 skirsnio 2 punktas pakeičiamas taip:
                  
                              „2.
                           
                           
                              Irimo atliekos ir kompostas, jeigu jie neatitinka šiame skirsnyje nustatytų reikalavimų arba jei, aptikus Salmonella, nebuvo sutvarkyti ar sunaikinti pagal kompetentingos institucijos nurodymus, turi būti vėl pateikti transformavimui ar kompostavimui atlikti, išskyrus nurodytuosius 2 skirsnio 3 punkto b papunktyje.“
                           
                        
            
                  2.
               
               
                  XIV priedas iš dalies keičiamas taip:
                  
                              a)
                           
                           
                              II skyriaus 1 skirsnio 2 lentelės 12 eilutė pakeičiama taip:
                              
                                          „12
                                       
                                       
                                          Gyvūnų augintinių ėdalas, įskaitant šunų kramtalus
                                       
                                       
                                          
                                                      a)
                                                   
                                                   
                                                      jei tai perdirbtas gyvūnų augintinių ėdalas ir šunų kramtalai: 35 straipsnio a punkto i ir ii papunkčiuose nurodytos medžiagos.
                                                   
                                                
                                                      b)
                                                   
                                                   
                                                      jei tai žalias gyvūnų augintinių ėdalas: 35 straipsnio a punkto iii papunktyje nurodytos medžiagos.
                                                   
                                                
                                       
                                          Gyvūnų augintinių ėdalas ir šunų kramtalai turi būti pagaminti pagal XIII priedo II skyrių.
                                       
                                       
                                          
                                                      a)
                                                   
                                                   
                                                      jei tai žalias gyvūnų augintinių ėdalas:
                                                      Reglamento (ES) Nr. 206/2010 II priedo 1 dalyje arba Reglamento (EB) Nr. 798/2008 I priede išvardytos trečiosios šalys, iš kurių valstybės narės leidžia importuoti tų pačių rūšių gyvūnų šviežią mėsą, bet tik su kaulais.
                                                      Jei tai žuvų žaliavos – Sprendimo 2006/766/EB II priede išvardytos trečiosios šalys.
                                                   
                                                
                                                      b)
                                                   
                                                   
                                                      jei tai šunų kramtalai ir gyvūnų augintinių ėdalas, išskyrus žalią gyvūnų augintinių ėdalą:
                                                      trečiosios šalys, išvardytos Reglamento (ES) Nr. 206/2010 II priedo 1 dalyje, ir šios šalys:
                                                      
                                                                   
                                                               
                                                               
                                                                  (JP) Japonija,
                                                               
                                                            
                                                                   
                                                               
                                                               
                                                                  (EC) Ekvadoras
                                                               
                                                            
                                                                   
                                                               
                                                               
                                                                  (LK) Šri Lanka
                                                               
                                                            
                                                                   
                                                               
                                                               
                                                                  (TW) Taivanas.
                                                               
                                                            Jei tai perdirbtas gyvūnų augintinių ėdalas iš žuvų žaliavų – Sprendimo 2006/766/EB II priede išvardytos trečiosios šalys.
                                                   
                                                
                                       
                                          
                                                      a)
                                                   
                                                   
                                                      jei tai konservuotas gyvūnų augintinių ėdalas: XV priedas, 3 skyriaus A dalis;
                                                   
                                                
                                                      b)
                                                   
                                                   
                                                      jei tai perdirbtas gyvūnų augintinių ėdalas, išskyrus konservuotą gyvūnų augintinių ėdalą: XV priedas, 3 skyriaus B dalis;
                                                   
                                                
                                                      c)
                                                   
                                                   
                                                      jei tai šunų kramtalai: XV priedas, 3 skyriaus C dalis;
                                                   
                                                
                                                      d)
                                                   
                                                   
                                                      jei tai žalias gyvūnų augintinių ėdalas: XV priedas, 3 skyriaus D dalis.“
                                                   
                                                
                                    
                        
                              b)
                           
                           
                              įterpiamas šis V skyrius:
                              „V SKYRIUS
                              
                                 TAM TIKRŲ ŠALUTINIŲ GYVŪNINIŲ PRODUKTŲ GAMINIŲ EKSPORTO TAISYKLES
                              
                              25 straipsnio 4 dalyje minimos toliau išvardijamų šalutinių gyvūninių produktų gaminių eksporto taisyklės:
                              
                                           
                                       
                                       
                                          Šalutinių gyvūninių produktų gaminiai
                                       
                                       
                                          Eksporto taisykles
                                       
                                    
                                          1
                                       
                                       
                                          Perdirbtas mėšlas ir organinės trąšos, dėl biodųjų transformacijos susidarančios komposto ar irimo atliekos, kurių sudėtyje nėra jokių kitų šalutinių gyvūninių produktų ar jų gaminių, išskyrus perdirbtą mėšlą.
                                       
                                       
                                          Perdirbtas mėšlas ir organinės trąšos, dėl biodųjų transformacijos susidarančios komposto ar irimo atliekos, kurių sudėtyje nėra jokių kitų šalutinių gyvūninių produktų ar jų gaminių, išskyrus perdirbtą mėšlą, turi atitikti bent XI priedo I skyriaus 2 skirsnio a, b, d ir e punktuose nustatytas sąlygas.“